Diari Oficial de la Generalitat Valenciana


Sumari del DOGV 9986, del 18-11-2024 (2024/11660)

RESOLUCIÓ de 4 de novembre de 2024, per la qual s'autoritza una transferència de crèdits del capítol 2 al capítol 4 en el programa 323A00, Igualtat de gènere, per a la inclusió d'una nova línia de subvenció de concessió directa, article 168.1.c, de la Vicepresidència i Conselleria de Servicis Socials, Igualtat i Vivenda, per import de 17.995 euros (expedient 16.025/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11890

CVE
:   SHDF-Q-5709-49799

Data del document
:   04-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

La Direcció General d'Igualtat i de l'Institut de les Dones té prevista la concessió d'una subvenció de concessió directa per raons d'interés social, derivades de les desigualtats existents entre les dones i hòmens en l'àmbit laboral, a la Confederació Empresarial de la Comunitat Valenciana (CEV), pel seu caràcter singular i únic en la representació dels interessos empresarials i de la societat civil en la Comunitat Valenciana, per import de 17.995 euros.

Per a això la Vicepresidència i Conselleria de Servicis Socials, Igualtat i Vivenda proposa la inclusió d'una nova línia de subvenció denominada «Programa de formació per a l'elaboració i la implantació de mesures dels plans d'igualtat», en el capítol 4, del programa 323A00, Igualtat de gènere, per import de 17.995 euros.

Per al seu finançament es proposen disponibilitats del capítol 2 del mateix programa pressupostari, crèdit que no té compromisos pendents, ni es troba subjecte a finançament condicionat.

A este efecte i en virtut del que es disposa en els articles 21 i 24 de la Llei 8/2023, de 27 de desembre, de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer), de delegació de determinades competències en òrgans d'esta conselleria, adopte la següent

RESOLUCIÓ

*Primer*

Autoritzar una minoració de crèdit en l’aplicació G01160201GE00000.323A00.2, per import de 17.995 euros.

*Segon*

Autoritzar un increment de crèdit en l'aplicació G01160201GE00000.323A00.4 per import de 17.995 euros.

*Tercer*

A conseqüència de l'apartat anterior, s'inclou una nova línia de subvenció de concessió directa, article 168.1.c, amb les dades i els imports que es detallen a continuació:

|  |  |
| --- | --- |
| Codi: S1744 | Denominació: Programa de formació per a l'elaboració i la implantació de mesures dels plans d'igualtat. |
| Import: 17.995 | Beneficiaris previstos: Confederació Empresarial de la Comunitat Valenciana (CEV). |
| Mode de concessió: Concessió directa, article 168.1.c | Descripció i finalitat: fomentar les mesures de conciliació i corresponsabilitat a través de la implantació dels plans d'igualtat. |
| Publicar dades: sí | Aportació GV: 17.995  Aportació externa: 0 |

  
  

València, 4 de novembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública